wickkiey/tamil-wikipedia-chunked huggingface dataset:
# இந்துபாலா

## தொழில்

இந்துபாலா சிறந்த வங்கப் பாடகிகளில் ஒருவராகக் கருதப்படுகிறார். 1915 அல்லது 1916 இல் கிராமபோன் ரெக்கார்டுகளுக்கான நூற்றுக்கணக்கான பதிவுகளில் முதல் இடத்தைப் பிடித்தார் இவர் தன் தாயின் நாடக நிறுவனமான ரம்பகன் பெண் காளி தியேட்டர் மற்றும் ஸ்டார் தியேட்டர் போன்ற நாடக நிறுவனங்களின் நாடகங்களில் நடித்தார். இவர் அகில இந்திய வானொலியில் 1927 இல் தொடங்கியும், ஒலிபரப்பாளரின் இரண்டாவது நாள் ஒலிபரப்பிலும், தொடர்ந்து 1930 களில் பாடினார். 1936 ஆம் ஆண்டு மைசூர் மகாராஜாவின் அரசவைப் பாடகியாக நியமிக்கப்பட்டார். 1930களின் தொடக்கத்தில் இவர் பேசும் படங்களுக்கு பின்னணிக் குரல் கொடுத்தார், மேலும் *ராஜ்ராணி மீரா* (1933), *சதி சுலோச்சனா* (1934), *நவீன சாரங்கதரா* (1936) உட்பட இருபதுக்கும் மேற்பட்ட படங்களில் நடித்தார். இவர் 1950 இல் நடிப்புத் துறையில் இருந்து ஓய்வு பெற்றார். 1975 இல் இவர் சங்கீத நாடக அகாதமி விருதைப் பெற்றார்  
இந்துபாலா தனது வாழ்நாளின் பெரும்பகுதியை கல்கத்தாவின் ரம்பகன் சுற்றுப்புறத்தில் வாழ்ந்தார். மேலும் அந்த மாவட்டத்தில் குவிந்துள்ள நடிகைகள் மற்றும் பாலியல் தொழிலாளர்களின் நலனில் அக்கறை கொண்டிருந்தார். “நான் ராமபகனின் இந்து” என்று அறிவித்தார். "இங்கே நான் இசையைக் கற்றுக்கொண்டேன், என்னை நிலைநிறுத்திக் கொண்டேன், மரியாதை பெற்றேன்." என்றார்.
# இந்துபாலா

## தனிப்பட்ட வாழ்க்கை

பல வருடங்களாக உடல் நலம் குன்றிய நிலையில் இருந்த இந்துபாலா 1984 இல் கல்கத்தாவில் எண்பதுகளின் நடுப்பகுதி வயதில் காலமானார்.
# அப்துல் சலாம்

**அப்துல் சலாம்** (*Abdul Salam*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு மார்ச்சு மாதம் முதல் தேதியன்று இவர் பிறந்தார். 2014 ஆம் ஆண்டு முதல் 2017 ஆம் ஆண்டு இறக்கும் வரை இந்திய நாடாளுமன்றத்தின் மேலவையான மாநிலங்களவையின் மணிப்பூர் மாநிலத்தை பிரதிநிதித்துவப்படுத்தினார். மணிப்பூர் அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். முன்னதாக அப்துல் சலாம் மணிப்பூர் சட்டமன்ற உறுப்பினராக இருந்த போது வாப்காய் சட்டமன்ற தொகுதியை பிரதிநிதித்துவப்படுத்தினார்.  
அப்துல் சலாம் 2017 ஆம் ஆண்டு பிப்ரவரி மாதம் 28 ஆம் தேதியன்று தன்னுடைய 68 ஆவது வயதில் இறந்தார்.
# முகமது அப்துல் லத்தீப்

**முகமது அப்துல் லத்தீப்** (*Muhammad Abdul Latip*) இந்தியாவைச் சேர்ந்த ஓர் அரசியல்வாதியாவார். மணிப்பூர் சட்டமன்றத்தில் இரண்டு முறை சட்டமன்ற உறுப்பினராக இருந்துள்ளார். 1974 ஆம் ஆண்டில் நடைபெற்ற மணிப்பூர் சட்டமன்றத் தேர்தலின் போது, இவர் மணிப்பூர் மக்கள் கட்சி அரசியல்வாதியாகப் போட்டியிட்டு, பொதுவுடைமைக் கட்சியின் வேட்பாளர் கைடெம் மங்கோலைத் தோற்கடித்து மீண்டும் வெற்றி பெற்றார். 1980 ஆம் ஆண்டில் அப்துல் லத்தீப் சனதா கட்சி வேட்பாளராக போட்டியிட்டார் ஆனால் தோல்வியடைந்தார்.
# கீதர் பிரிங்கிள் (எழுத்தாளர்)

**கீதர் பிரிங்கிள்** (*Heather Pringle*) கனடிய நாட்டின் ப்ரீலான்சு அறிவியல் எழுத்தாளர் ஆவார். இவர் பெரும்பாலும் தொல்பொருளியல் பற்றி எழுதுகிறார். எழுத்தாளராக மாறுவதற்கு முன்பு, பிரிங்கிள் அருங்காட்சியக ஆராய்ச்சியாளராகவும் புத்தக ஆசிரியராகவும் பணியாற்றினார். இப்புத்தகம் கூபர்ட் எவன்சு புனைகதை அல்லாத பரிசை வென்றது. இவரது முந்தைய படைப்புகளில் *தி மம்மி காங்கிரசும்*, *தேசிய புவியியல்* மற்றும் *தொல்லியல்* இதழுக்கான கட்டுரைகளும் அடங்கும். *ககாய் இதழில்* எமரிட்டசு ஆசிரியராக உள்ளார். மேலும் கனேடிய தேசிய இதழ் விருது மற்றும் அறிவியல் முன்னேற்றத்திற்கான அமெரிக்க சங்கம் மற்றும் காவ்லி அறக்கட்டளையின் காவ்லி அறிவியல் இதழியல் விருதையும் பெற்றுள்ளார்.
# சேன் காக்சு

**சேன் காக்சு** (*Jane Hawkes*) பிரிட்டிசு கலை வரலாற்று ஆசிரியர் ஆவார். இவர் ஆங்கிலோ-சாக்சன் காலத்தின் கலை மற்றும் சிற்பத்தில் நிபுணத்துவம் பெற்ற யார்க் பல்கலைக்கழகத்தில் கலை வரலாற்றின் பேராசிரியராக உள்ளார்.
# சேன் காக்சு

## தொழில்

காக்சு தனது முனைவர் பட்டத்தினை பிரிட்டிசு அகாடமி உதவித்தொகை மூலம் "இங்கிலாந்தின் வடக்கில் வைக்கிங்கிற்கு முந்தைய காலகட்டத்தின் ஆங்கிலோ-சாக்சன் சிற்பத்தின் அய்கானோகிராபி" மூலம் முடித்தார். இவர் நியூகேசில் பல்கலைக்கழகத்தில் இரண்டு வருட பிந்தைய முனைவர் பெல்லோசிப்பில் பணியாற்றினார். நியூகேசில், எடின்பர்க் பல்கலைக்கழகங்கள், கார்க் பல்கலைக்கழக கல்லூரி மற்றும் அயர்லாந்தின் தேசிய பல்கலைக்கழகம் ஆகியவற்றில் இவர் கற்பித்துள்ளார்.  
*கார்பசு ஆப் ஆங்கிலோ-சாக்சன் கல் சிற்பத்* திட்டத்தின் இணை ஆய்வாளர்களில் இவரும் ஒருவர் ஆவார்.  
இவர் 2017 ஆம் ஆண்டில் டிசம்பர் மாதத்தில் பழங்கால சங்கத்தின் உறுப்பினராகத் தேர்ந்தெடுக்கப்பட்டார்.  
2018 ஆம் ஆண்டு ஏப்ரல் மாதத்தில், கார்க் பல்கலைக்கழகத்தில் செனிபர் ஓரெய்லி நினைவு விரிவுரையை காக்சு வழங்கினார்.
# நிசாரி இஸ்மாயிலி இராச்சியம்

**நிஜாரி இராச்சியம்** அல்லது **அலமுத் இராச்சியம்** என்பது நிஜாரி இஸ்மாயிலி சியா இசுலாம் அரசாகும். இது கிபி 1090ல் தற்கால ஈரானின் அலமுத் கோட்டையின் கட்டுப்பாட்டைக் கைப்பற்றிய பின்னர் ஹசன்-இ சப்பாவால் நிறுவப்பட்டது. கிபி 1090 முதல் கிபி 1273 முடிய இந்த இராச்சியத்தினர் தற்கால ஈரான், ஈராக் மற்றும் சிரியா நாட்ட்ப் பகுதிகளை ஆண்டனர். இவர்கள் இரண்டு தலைநகரங்களைக் கொண்டிருந்தனர். ஒன்று தற்கால வடமேற்கு ஈரானில் உள்ள அலமுத்து மலைக்கோட்டை அரண்மனை. மற்றொருன்று சிரியாவில் உள்ள மஸ்யூப் மலைக்கோட்டை அரண்மனை ஆகும்.
நிஜாரி இராச்சியத்தினரை வரலாற்றாளர்கள் கொலையாளிகள் என்றழைத்தனர்.  
இந்த அரசு பாரசீகம் மற்றும் லெவண்ட் முழுவதிலும் வலுவான கோட்டைகளைக் கொண்டிருந்தது. இந்த இராச்சியத்தின் பிரதேசங்கள் பெரும் பகைமை மற்றும் சிலுவைப் போர்களால் சூழப்பட்டிருந்தது.. இது செல்யூக் பேரசை எதிர்க்கும் மக்களால் ஆதரிக்கப்பட்டது. சிறுபான்மை நிஜாரி (சியா இசுலாம்) பிரிவு மத மற்றும் அரசியல் இயக்கத்தின் விளைவாக உருவாக்கப்பட்டது. அதிக எண்ணிக்கையில் இருந்ததால், நிஜாரிகள் மூலோபாய, தன்னிறைவு கொண்ட கோட்டைகளைப் பயன்படுத்தியதன் மூலமும், வழக்கத்திற்கு மாறான தந்திரங்களைப் பயன்படுத்தியதின் மூலமும் எதிரிகளை எதிர்த்தனர். இவர்கள் முக்கியமான எதிரிகளை படுகொலை செய்தல் மற்றும் உளவியல் போர்த் தந்திரங்களை கையாண்டனர்.. இவர்கள் சமூகத்தின் வலுவான உணர்வையும் தங்கள் தலைவருக்கு முழு கீழ்ப்படிதலையும் கொண்டிருந்தனர்.  
தங்களின் விரோதமான சூழலில் உயிர்வாழ்வதில் ஆக்கிரமிக்கப்பட்ட போதிலும், இந்த காலகட்டத்தில் இஸ்மாயிலிகள் ஒரு அதிநவீன பார்வை மற்றும் இலக்கிய பாரம்பரியத்தை வளர்த்துக் கொண்டனர்.  
இரண்டு நூற்றாண்டுகளுக்குப் பிறகு நிசாரி இராச்சியம் உள்நாட்டில் வீழ்ச்சியடைந்தது மற்றும் அதன் தலைமை, மங்கோலியப் படையெடுப்புகளால் முடிவடைந்தது.
# நிசாரி இஸ்மாயிலி இராச்சியம்

## இதனையும் காண்க

- அசாசின்களின் வரிசை
# செ. ராமச்சந்திரய்யா

**சென்னம்செட்டி ராமச்சந்திரய்யா** (*Chennamsetty Ramachandraiah*) (பிறப்பு 1947) ஒய்.எஸ்.ஆர் காங்கிரஸ் கட்சியின் அரசியல்வாதியும் மற்றும் தொழில் ரீதியாக பட்டயக் கணக்கறிஞரும் ஆவார். இவர் ஆந்திரப் பிரதேச சட்டப் பேரவை உறுப்பினராகவும் ஆந்திரப் பிரதேச மாநில அமைச்சரவையில் அறநிலையத்துறை அமைச்சராகவும் இருந்தார். ஆந்திரப் பிரதேச சட்டப் பேரவையின் எதிர்க்கட்சித் தலைவராகவும் சிலகாலம் இருந்தார். இவர் ஆந்திர மாநிலம் கடப்பா மாவட்டம் ராஜம்பேட்டையைச் சேர்ந்தவர்.  
தொழிலில் பட்டயக் கணக்கறிஞரான ராமச்சந்திரய்யா 1981ல் அரசியலுக்கு வருவதற்கு முன்பு வங்கி ஊழியராக இருந்தார்.
# செ. ராமச்சந்திரய்யா

## அரசியல் வாழ்க்கை

1985 ஆம் ஆண்டு ஆந்திரப் பிரதேச சட்டப் பேரவைக்கு தேர்ந்தெடுக்கப்பட்ட இவர், 1986-88 ஆம் ஆண்டு மாநில அமைச்சரவையில் அமைச்சராகப் பணியாற்றினார். இரண்டு முறை மாநிலங்களவை உறுப்பினராகவும் இருந்தார். இவர் தெலுங்கு தேசம் கட்சியில் ஆட்சிமன்றக் குழு உறுப்பினர் உட்பட பல பதவிகளை வகித்தார். 2008 இல் சந்திரபாபு நாயுடுடன் ஏற்பட்டகருத்து வேறுபாட்டைக் காரணம் காட்டி இவர் தெலுங்கு தேசம் கட்சியில் இருந்து விலகினார்.  
பிரசா ராச்யம் கட்சி இந்திய தேசிய காங்கிரசுடன் இணைந்த பிறகு, ராமச்சந்திரய்யா காங்கிரஸ் கட்சியில் சட்ட மேலவை உறுப்பினராகத் தேர்ந்தெடுக்கப்பட்டார். ஜனவரி 19, 2012 அன்று இவருக்கு அறநிலையத்துறை அமைச்சகமும் கிடைத்தது. இவர் மாநில அமைச்சரவையில் இடம் பெறுவது இது இரண்டாவது முறையாகும்.  
இவர் 2018 இல் ஒய். எஸ். ஆர். காங்கிரஸ் கட்சியில் சேர்ந்தார் இவர் 2021 இல் சட்ட மேலவை உறுப்பினராகத் தேர்ந்தெடுக்கப்பட்டார்
# கத்தாலம்

**கத்தாலம்** (*Qatalum*) என்பது கத்தார் நாட்டின் தொழிற்சாலை நகரமான மெசயீத்து நகரத்தில் அமைந்துள்ள ஓர் அலுமினிய உருக்கு ஆலை ஆகும். பெட்ரோல் தொழிற்சாலையான கத்தார் ஆற்றல் நிறுவனமும் அலுமினியம் மற்றும் புதுப்பிக்கத்தக்க ஆற்றல் தொழிற்சாலையான நார்சுக்கு ஐதரோ ஆகியவற்றுக்கு இடையேயன கூட்டு முயற்சியால் கத்தாலம் அலுமினிய உருக்கு ஆலை செயல்படுகிறது. சுவிட்சர்லாந்தை தலைமியிடமாகக் கொண்ட பன்னாட்டு நிறுவனமான ஏசியா பிரவுன் போவேரி என்ற குழுமத்திற்கு 2007 ஆம் ஆண்டில் தொழிற்சாலையின் மின் பாகங்களை உருவாக்க கத்தாலம் நிறுவனம் $140 மில்லியன் தொகைக்கான ஒப்பந்தத்தை வழங்கியது.  
2010 ஆம் ஆண்டு ஏப்ரல் மாதத்தில் கத்தாலம் திறக்கப்பட்டது. இத்தொழிற்சாலை ஒரே படியில் தொடங்கப்பட்ட மிகப்பெரிய அலுமினியத் தொழிற்சாலையாகும். செப்டம்பர் 2011 ஆம் ஆண்டு செப்டம்பர் மாதத்தில் இதன் வருடாந்திர கொள்ளளவு 585,000 மெட்ரிக் டன் அலுமினியமாகும். அனைத்தும் மதிப்பு கூட்டப்பட்ட அலுமினிய வார்ப்பிரும்பு தயாரிப்புகளாக அனுப்பப்படும். நிலையான மின்சார விநியோகத்தை உறுதி செய்வதற்காக 1350 மெகாவாட்டு இயற்கை எரிவாயு மின் நிலையமும் இங்கு கட்டப்பட்டுள்ளது.
# 2024 பாக்கித்தான் பொதுத் தேர்தல்

**2024 பாகிஸ்தான் நாடாளுமன்ற மக்களவைத் தேர்தல்** 8 பிப்ரவரி 2024 அன்று336 மக்களவை தொகுதிகளுக்கு தேர்தல் நடைபெறுவதாக, பாகிஸ்தான் தேர்தல் ஆணையம் 15 டிசம்பர் 2023 அறிவிக்கையும், தேர்தல் அட்டவணையும் வெளியிட்டது. இத்தேர்தலுடன் பாகிஸ்தானின் 4 மாகாணங்களின் சட்டமன்றத் தேர்தல்களும் நடத்தப்பட உள்ளது.  
நாடாளுமன்றத் தேர்தலில் முக்கியமாக இம்ரான் கான் தலைமையிலான பாக்கித்தான் தெஹரீக்-எ-இன்சாஃப், கோகர் அலி கான் தலைமையிலான *பாக்கித்தான் தெஹரீக்-எ-இன்சாஃப் கட்சி*, நவாஸ் ஷெரீப் **பாகிஸ்தான் முஸ்லீம் லீக் (என்) கட்சி** மற்றும் பிலாவல் பூட்டோ ஜர்தாரி தலைமையிலான பாக்கித்தான் மக்கள் கட்சி போட்டியிடுகிறது.
# 2024 பாக்கித்தான் பொதுத் தேர்தல்

## பின்னணி

பாகிஸ்தான் நாடாளுமன்ற மக்களவையின் பதவிக்காலம் 5 ஆண்டுகள். கடைசியாக 25 சூலை 2018 அன்று நாடாளுமன்றத் தேர்தல் நடைபெற்றது. தற்போதைய நாடாளுமன்றத்தின் பதவிக்காலம் முடிவுற்றதால் தேர்தல்கள் நடைபெறுகிறது.
# 2024 பாக்கித்தான் பொதுத் தேர்தல்

## தேர்தல் அட்டவணை

பாகிஸ்தான் நாடாளுமன்ற மக்களவைக்கான 336 தொகுதிகளுக்கான தேர்தலை 8 பிப்ரவரி 2024 நடத்த தேர்தல் ஆணையம் 15 டிசம்பர் 2023 அன்று அறிவிக்கை அட்டவணை வெளியிட்டது.
| 1 | தேர்தல் நடத்தும் அலுவலர் அறிவிக்கை வெளியிடல் | 19 டிசம்பர் 2023 |  |
| --- | --- | --- | --- |
| 2 | வேட்பு மனு தாக்கல் செய்தல் | 20 டிசம்பர் 2023 முதல் 22 டிசம்பர் 2023 வரை |  |
| 3 | வேட்பு மனு தாக்கல் செய்தவர்களின் பெயர்களை வெளியிடல் | 23 டிசம்பர் 2023 |  |
| 4 | வேட்பு மனு பரிசீலனை முடிவு நாள் | 24 டிசம்பர் 2023 to 30 டிசம்பர் 2023 |  |
| 5 | வேட்பு மனு மீதான் ஆட்சேபனைகளை பரிசீலித்து முடிவு செய்தல் | 3 சனவரி 2024 |  |
| 6 | வேட்பு மனுக்களை மேல்முறையீட்டு தீர்வாணையம் முடிவு செய்தல் | 10 சனவரி 2024 |  |
| 7 | திருந்திய வேட்பாளர்களின் பெயர்களை வெளியிடுதல் | 11 சனவரி 2024 |  |
| 8 | வேட்பு மனு திரும்பப் பெறும் நாள் | 12 சனவரி 2024 |  |
| 9 | வேட்பாளர்களுக்கு தேர்தல் சின்னங்கள் ஒதுக்கும் நாள் | 13 சனவரி 2024 |  |
| 10 | **தேர்தல் நாள் & வாக்கு எண்ணிக்கை நாள்** | **8 பிப்ரவரி 2024** | } |
# 2024 பாக்கித்தான் பொதுத் தேர்தல்

## தேர்தல் நடைமுறை

பாகிஸ்தான் நாடாளுமன்றத்தின் மொத்தமுள்ள 336 இடங்களில் 266 இடங்களுக்கு நேரடித் தேர்தல் மூலம் உறுப்பினர்கள் தேர்ந்தெடுக்கப்படுகிறார்கள். பெண்களுக்கு ஒதுக்கப்பட்ட 60 இடங்கள் விகிதாசாரப் பிரதிநிதித்துவத் தேர்தல் முறை யில், பாக்கித்தானின் 4 மாகாணங்களில் ஒவ்வொரு அரசியல் கட்சியும் பெற்ற மொத்த வாக்குகள் அடிப்படையில் ஒதுக்கப்படுகிறது.
# 2024 பாக்கித்தான் பொதுத் தேர்தல்

## அரசியல் கட்சிகள்

| } |  |  |  |  |
| --- | --- | --- | --- | --- |
| **PML(Q)** | பாகிஸ்தான் முஸ்லீம் லீக் (Q) | பழமைவாதம்
தேசியவாதம் | சுஜாத் உசைன் | 0.97% |
# 2024 பாக்கித்தான் பொதுத் தேர்தல்

## இதனையும் காண்க

- 2024 பலூசிஸ்தான் மாகாணத் தேர்தல்
- 2024 சிந்து மாகாணத் தேர்தல்
- 2024 பஞ்சாப் மாகாணத் தேர்தல்
- 2024 கைபர் பக்துன்வா மாகாணத் தேர்தல்
- பாகிஸ்தான் பிரதம மந்திரிகளின் பட்டியல்
# பால் வெர்னிக்கு

**பால் வெர்னிக்கு** என்பவர் ஒரு கனடிய நாட்டு திரைக்கதை ஆசிரியர் மற்றும் தயாரிப்பாளர் ஆவார். இவர் சோம்பிலாண்ட் (2009), டெட்பூல் (2016), டெட்பூல் 2 (2018), மற்றும் டெட்பூல் 3 (2024) ஆகிய படங்களின் திரைக்கதைகளை இரெட்டு இரீசு உடன் இணைந்து எழுதியதற்காக மிகவும் பிரபலமானவர்.
# பால் வெர்னிக்கு

## திரைப்படத்துறை

வெர்னிக்கு மற்றும் ரீஸின் முதல் கூட்டுப்பணியானது 2009 ஆம் ஆண்டு வெளிவந்த 'சோம்பிலாண்ட்' திரைப்படமாகும், இது இவர்களின் நிர்வாகத்தில் கீழ் தயாரிக்கப்பட்டது. இந்தத் திரைப்படம் அக்டோபர் 2, 2009 அன்று சோனி பிக்சர்ஸால் வெளியிடப்பட்டது, மேலும் அந்த நேரத்தில் அதிக வசூல் செய்த ஜாம்பி திரைப்படம் ஆனது.  
அதைத்தொடர்ந்து 2013 ஆம் ஆண்டில் ஜி.ஐ. ஜோ: ரிட்டாலியேசன் என்ற படம் வெளியானது. இந்த படத்தில் டுவெயின் ஜான்சன், சானிங் டேட்டம், ரே பார்க், லுக் ப்ரேசி ஆகியோர் நடிப்பில் வெளியாகி வசூல் ரீதியாக $375 மில்லியன் வசூலித்தது.
# பால் வெர்னிக்கு

## திரைப்படவியல்

### திரைப்படம்

| 2009 | சோம்பிலாண்ட் | ரூபன் பிளைஷர் |  |
| --- | --- | --- | --- |
| 2013 | ஜி.ஐ. ஜோ: ரிட்டாலியேசன் | ஜான் எம்.சு |  |
| 2016 | டெட்பூல் | டிம் மில்லர் |  |
| 2017 | லைப் | டேனியல் எசுபினோசா |  |
| 2018 | டெட்பூல் 2 | டேவிட் லீட்ச் |  |
| 2019 | 6 அண்டர்கிரவுண்ட் | மைக்கேல் பே |  |
| சோம்பிலாண்ட்: டபுள் தாப் | ரூபன் பிளீஷர் |  |  |
| 2022 | இசுபைடர்ஹெட் | ஜோசப் கோசின்ஸ்கி |  |
| 2023 | கோஸ்டேட் | டெக்ஸ்டர் பிளெட்சர் |  |
| 2024 | டெட்பூல் 3 | ஷாவன் லெவி | } |
# பால் வெர்னிக்கு

## திரைப்படவியல்

### தொலைக்காட்சி

| 2005 | இன்வேஷன் அயோவா |  |
| --- | --- | --- |
| 2003–2004, 2013 | தி ஜோ ஷ்மோ ஷோ |  |
| 2019 | வேய்ன் |  |
| 2023 | ட்விஸ்ட்டேட் மெடல் | } |
# கதிரவமறைப்பு, ஏப்ரல் 30, 1957

1957 ஏப்ரல் 30 அன்று வலயக் கதிரவமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. ந்லாவின் தோற்ற விட்டம் சூரியனை விட சிறியதாக இருக்கும் போது ஒரு வலயக் கதிரவமறைப்பு .ஏற்படுகிறது, இது சூரியனின் பெரும்பாலான ஒளியைத் தடுக்கிறது. அப்போது சூரியன் வல<nowiki/>யம் போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி மறைப்பாக ஒரு வலய மறைப்பு தோன்றுகிறது. இந்த வலயக் கதிரவமறைப்பு மையமற்றதாகும். அதற்கு பதிலாக, மறைப்பு முழுவதும் அகநிழலில் பாதிக்கு மேல் விண்வெளியில் விழுந்தது. காம்மாவின் மதிப்பு 0.9992. வடக்கு சோவியத் ஒன்றியம் (இன்றைய உருசியா ), பியர் தீவு, நார்வேயின் சுவால்பார்டு தீவின் தெற்கு ஆகிய பகுதிகளில் காணப்பட்டது.  
இது சூரியச் சாரோசு 118 ஆம் தொடரின் பகுதியாகும்.ந்தி நிகழும் 57 குடைநிழல் மறைப்புகளில் இதுவே கடைசித் தொடராக நிகழ்ந்தது. முதலாவது மறைப்பு கி.பி 947 இல் நிகழ்ந்தது. 57னஆவதான கடைசி மறைப்பு 1957 இல் நிகழ்ந்தது. மொத்த கால அளவு 1010 ஆண்டுகள்.  
இது ஒரு வலயக் கதிரவமறைப்பு என்றாலும், ஒரு மையமற்ற கதிரவமறைப்பாகும்.
# கதிரவமறைப்பு, ஏப்ரல் 30, 1957

## தொடர்புடைய மறைப்புகள்

### 1957 முதல் 1960 வரையிலான கதிரவமறைப்புகள்,

இந்தக் கதிரவமறைப்பு அரையாண்டுத் தொடரின் பகுதியாகும். இத்தொடரின் கதிரவமறைப்பு தோராயமாக 177 நாட்கள், 4 மணிகளுக்கு (ஓர் அரையாண்டுக்கு) ஒருமுறை நிலா வட்டணையின் மாற்றுக் கணுக்களில் நிகழும்.  
| ஏறுமுகக் கணு |  |  |  |  |
| --- | --- | --- | --- | --- |
| 118 | 1957 ஏப்பிரல் 30  
வலயr (மையமற்றது) | 123 | 1957 அக்தோபர் 23  
முழு (மையமற்றது) |  |
| 128 | 1958 ஏப்பிரல் 19  
வலய | 133 | 1958 அக்தோபர் 12  
முழு |  |
| 138 | 1959 ஏப்பிரல் 8  
வலய | 143 | 1959 அக்தோபர் 2  
முழு |  |
| 148 | 1960 மார்ச்சு 27  
Partial | 153 | 1960 செபுதம்பர் 20  
Partial | } |
# கதிரவமறைப்பு, ஏப்ரல் 30, 1957

## தொடர்புடைய மறைப்புகள்

### சாரோசு 118

இது சாரோசு 118 சுழற்சியின் ஒரு பகுதியாகும். இதில், ஒவ்வொரு 18 ஆண்டுகள், 11 நாட்களுக்கும், 72 நிகழ்வுகள் ஏற்படும். கிபி 803 மே 24 அன்று பகுதி கதிரவமறைப்புடன் தொடர் தொடங்கியது. இது ஆகத்து 19, கிபி 947 முதல் அக்தோபர் 25, 1650 வரையில் முழு மறைப்புகளையும், நவம்பர் 4, 1668 முதல் நவம்பர் 15, 1686 வரையில்ல் கலப்பு மறைப்புகளையும், நவம்பர் 27, 1704 முதல் ஏப்ரல் 30, 1957 வரையில் ஆண்டுவாரி மறைப்புகளையும் கொண்டுள்ளது. இது ஜூலை 15, 2083 அன்று ஒரு பகுதி மறைப்பாக 72 ஆம் நிகழ்வில் தொடர் முடிவடைகிறது. மிக நீண்ட நேரமாக,.மே 16, 1398 அன்று 6 மணித்துளிகள், 59 நொடிகள் மறைப்பு நிகழ்கிறது.
| 62 | 63 | 64 |
| --- | --- | --- |
| </img>  
மார்ச் 29, 1903 | </img>  
ஏப்ரல் 8, 1921 | </img>  
ஏப்ரல் 19, 1939 |
| </img>  
ஏப்ரல் 30, 1957 | </img>  
மே 11, 1975 | </img>  
மே 21, 1993 |
| </img>  
சூன் 1, 2011 | </img>  
சூன் 12, 2029 | </img>  
சூன் 23, 2047 |
| </img>  
சூலை 3, 2065 | </img>  
சூலை 15, 2083 | } |
# கதிரவமறைப்பு, ஏப்ரல் 30, 1957

## தொடர்புடைய மறைப்புகள்

### மெட்டானிக் தொடர்

மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாலின் ஏற்படுகிறது. மேலும், இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்) ஐந்தில் ஒரு பங்கு காலத்துக்கு ஒருமுறை நிகழ்கிறது.
| சூலை 10–12 | ஏப்பிரல் 29–30 | பிப்ரவரி 15–16 | திசம்பர் 4–5 | செபுதம்பர் 21–23 |
| --- | --- | --- | --- | --- |
| சூலை 11, 1953 | ஏப்பிரல் 30, 1957 | பிப்ரவரி 15, 1961 | திசம்பர் 4, 1964 | செபுதம்பர் 22, 1968 |
| சூலை 10, 1972 | ஏப்பிரல் 29, 1976 | பிப்ரவரி 16, 1980 | திசம்பர் 4, 1983 | செபுதம்பர் 23, 1987 |
| சூலை 11, 1991 | ஏப்பிரல் 29, 1995 | பிப்ரவரி 16, 1999 | திசம்பர் 4, 2002 | செபுதம்பர் 22, 2006 |
| சூலை 11, 2010 | ஏப்பிரல் 29, 2014 | பிப்ரவரி 15, 2018 | திசம்பர் 4, 2021 | செபுதம்பர் 21, 2025 |
| சூலை 11, 2029 | } |  |  |  |
# இரெட்டு இரீசு

**இரெட்டு இரீசு** என்பவர் ஒரு அமெரிக்க நாட்டு திரைக்கதை ஆசிரியர் மற்றும் தயாரிப்பாளர் ஆவார். இவர் சோம்பிலாண்ட் (2009), ஜி.ஐ. ஜோ: ரிட்டாலியேசன் (2023), டெட்பூல் (2016), டெட்பூல் 2 (2018), மற்றும் டெட்பூல் 3 (2024) ஆகிய படங்களின் திரைக்கதைகளை பால் வெர்னிக்குடன் இணைந்து எழுதியதற்காக மிகவும் பிரபலமானவர்.
# இரெட்டு இரீசு

## சுயசரிதை

இவர் பீனிக்ஸ், அரிசோனாவில் வளர்ந்தார், மேலும் அவரது உயர்நிலைப் பள்ளி நண்பர்களில் ஒருவர் பால் வெர்னிக்கின் சகோதரர் ஆவார். இவர் பல ஆண்டுகளுக்குப் பிறகு வெர்னிகைச் சந்தித்தபோது அவர்
அப்பொழுது வளர்ந்து வரும் திரைக்கதை எழுத்தாளராகவும் இருந்தார். பின்னர் இருவரும் இணைந்து 'தி ஜோ ஸ்க்மோ ஷோ' என்ற நிகழ்ச்சியை உருவாக்கினார்கள்.  
இவர் தற்பொழுது தனது மனைவி, நடிகை, எழுத்தாளர் மற்றும் தயாரிப்பாளர் செல்சி கிறிஸ்ப் ஆகியோருடன் லாஸ் ஏஞ்சல்ஸில் வசிக்கிறார்.
# இரெட்டு இரீசு

## திரைப்படவியல்

### திரைப்படம்

| - | 2000 | டைனோசர் | எரிக் லெய்டன்
ரால்ப் சொண்டாக் |
| --- | --- | --- | --- |
| 2001 | மோன்ஸ்டர்ஸ், இன்க் | பீட் டாக்டர் |  |
| 2004 | கிலிஃபோர்ட்'ஸ் ரியலி பிக் மூவி | ராபர்ட் ராமிரெஸ் |  |
| குருல் இன்டன்சன் 3 | இசுகாட் ஜீஹல் |  |  |
| 2005 | டார்சன் II | பிரையன் சுமித் |  |
| 2009 | சோம்பிலாண்ட் | ரூபன் பிளைஷர் |  |
| 2013 | ஜி.ஐ. ஜோ: ரிட்டாலியேசன் | ஜான் எம்.சு |  |
| 2016 | டெட்பூல் | டிம் மில்லர் |  |
| 2017 | லைப் | டேனியல் எசுபினோசா |  |
| 2018 | டெட்பூல் 2 | டேவிட் லீட்ச் |  |
| 2019 | 6 அண்டர்கிரவுண்ட் | மைக்கேல் பே |  |
| சோம்பிலாண்ட்: டபுள் தாப் | ரூபன் பிளீஷர் |  |  |
| 2022 | இசுபைடர்ஹெட் | ஜோசப் கோசின்ஸ்கி |  |
| 2023 | கோஸ்டேட் | டெக்ஸ்டர் பிளெட்சர் |  |
| 2024 | டெட்பூல் 3 | சவுன் அடம் இலெவி | } |
# லிசி ஆண்டனி

**லிசி ஆண்டனி** (*Lizzie Antony*) என்பவர் ஒரு தமிழ்த் திரைப்பட நடிகையாவார். இவர் தமிழ்த் திரையுலகில் பெரும்பாலும் துணை நடிகையாகப் பணிபுரிகிறார். தங்க மீன்கள் (2013), தரமணி (2017) ஆகிய படங்களில் நடித்ததற்காக இவர் மிகவும் பிரபலமானவர். திரைப்படங்கள் தவிர, விளம்பரங்கள், குறும்படங்கள் மற்றும் வலைத் தொடர்களிலும் லிசி நடித்துள்ளார்.  
ஒவ்வொரு ஆண்டும் 100 பெண் சாதனையாளர்களுக்காக தி இந்தியன் நேஷனல் பார் அசோசியேஷன் (INBA) ஏற்பாடு செய்துள்ள 'The Phenomenal She' என்ற விருதை 2022இல் இவர் பெற்றார். இவ்விருதைப் பெற்ற முதல் தென்னிந்திய நடிகை லிசி ஆண்டனி ஆவார்.
# லிசி ஆண்டனி

## தொழில்

புகழ்பெற்ற திரைப்படப் படைப்பாளி ராம் இயக்கிய *தங்க மீன்கள்*, படத்தில் தனியார் பள்ளி ஒன்றில் ஆங்கில ஆசிரியை ஸ்டெல்லா மிஸ் என்ற கதாபாத்திரத்தில் நடித்தபிறகு கவனிக்கப்படத்தக்கவராக மாறினார். இப்படத்தில் இவரின் நடிப்புக்காக விமர்சகர்களும், பார்வையாளர்களும் பாராட்டப்பட்டார்.  
லிசி சென்னைப் பல்கலைக்கழகத்தில் வணிகவியல் முதுகலைப் பட்டம் பெற்றவர். மேலும் பயிற்சி பெற்ற பரத நாட்டியக் கலைஞரும் ஆவார். *தரமணி* படத்தில் இவரது இயல்பான நடிப்பு பரவலாகப் பாராட்டப்பட்டது பின்னர் இவர் வணிக ரீதியாகவும் விமர்சன ரீதியாகவும் வெற்றி பெற்ற *பேரன்பு* திரைப்படத்தில் மம்மூட்டிக்கு ஜோடியாக நடித்தார். பின்னர் *இஸ்பேட் ராஜாவும் இதய ராணியும்* படத்தில் நடித்தார். இப்படங்கள் இவரை தமிழ்ப் படங்களில் அடையாளம் காணக்கூடிய நடிகையாக்கியது. மேலதிக ஊடக சேவையில் வெளியான *மேதகு* படத்தில் இலங்கையின் முன்னாள் பிரதமரான சிறிமாவோ பண்டாரநாயக்காவாக நடித்தார்.
# லிசி ஆண்டனி

## திரைப்படவியல்

### திரைப்படங்கள்

| *கருப்பம்பட்டி* | மீனாட்சி |  |
| --- | --- | --- |
| *தரமணி* | காவல் ஆணையரின் மனைவி |  |
| *இஸ்பேட் ராஜாவும் இதய ராணியும்* | சாருலதா |  |
| *கே-13* | தங்கம் |  |
| *போதை ஏறி புத்தி மாறி* | ஜனனியின் அம்மா |  |
| *இக்லூ* | மாதங்கி |  |
| *மிஸ்டர். லோக்கல்* | கீர்த்தனாவின் வழக்கறிஞர் |  |
| *நாடோடிகள் 2* | சௌமியாவின் அம்மா |  |
| 2021 | *மேதகு* | சிறிமாவோ பண்டாரநாயக்கா |
| *நெற்றிக்கண்* | சோபியாவின் தாய் |  |
| *பெண் பாதி ஆடை பாதி* | அன்னி |  |
| *சிவரஞ்சனியும் இன்னும் சில பெண்களும்* | விளையாட்டு பயிற்சித் துறைத் தலைவர் |  |
| *ரைட்டர்* | அமுதா |  |
| *தீர்ப்புகள் விற்கப்படும்* | மருத்துவர் |  |
| *நட்சத்திரம் நகர்கிறது* |  |  |
| *கட்டா குஸ்தி* | வீராவின் அத்தை |  |
| *கணெக்ட்* | லிஸி |  |
| *ராங்கி* | பிரியா |  |
| *டி3* | } |  |
# லிசி ஆண்டனி

## திரைப்படவியல்

### வலைத் தொடர்

***போலீஸ் டைரி 2.0***  
| ஜீ5 |  |  |
| --- | --- | --- |
| *விக்டிம்* | கோமாதா | சோனிலைவ் |
# சகாப்-உத்-தின் விர்க்கு

**சகாப்-உத்-தின் விர்க்கு** (*Shahab-ud-Din Virk*) இந்தியாவைச் சேர்ந்த ஓர் அரசியல்வாதியாவார். கான் பகதூர் சௌத்ரி சர் சகாப்-உத்-தின் விர்க்கு என்ற பெயராலும் இவர் அழைக்கப்படுகிறார். பஞ்சாப் மாநிலத்தில் ஒரு வழக்கறிஞராகவும் பிரித்தானிய இந்தியாவின் அரசியல்வாதியாகவும் அறியப்படுகிறார்.
# சகாப்-உத்-தின் விர்க்கு

## வாழ்க்கைக் குறிப்பு

சௌத்ரி சகாப்-உத்-தின் பிரித்தானிய இந்தியாவின் பஞ்சாபில் இருந்த சியால்கோட்டு மாவட்டத்தைச் சேர்ந்த விர்க்கு பழங்குடி முசுலீம் இயாட்டு குடும்பத்தில் இவர் பிறந்தார்.  
லாகூரில் உள்ள அரசு கல்லூரி பல்கலைக்கழகத்தில் கல்வி பயின்றார். 1912 ஆம் ஆண்டில் இலாகூர் நகராட்சிக் குழுவுக்கு தேர்ந்தெடுக்கப்பட்டார். 1923 ஆம் ஆண்டில் பஞ்சாப் சட்ட சபையின் சட்டமன்றக் குழுவின் உறுப்பினரானார். மேலும் 1925 மற்றும் 1936 ஆம் ஆண்டுகளுக்கு இடையில் தொடர்ந்து மூன்று முறை இக்குழுவின் தலைவராகத் தேர்ந்தெடுக்கப்பட்டார் 1930 ஆம் ஆண்டு புத்தாண்டு விருதுகள் பட்டியலில் பட்டம் பெற்றார். 1936 ஆம் ஆண்டில் சட்டமன்றக் குழு பஞ்சாப் சட்டமன்றத்தால் மாற்றப்பட்டது, மேலும் சகாப்-உத்-தின் விர்க்கு 1937 மற்றும் மார்ச் 1945 ஆம் ஆண்டுகளுக்கு இடையில் சட்டமன்றத்தின் சபாநாயகராக பணியாற்றினார் 1946 ஆம் ஆண்டு இலாகூரில் இறந்தார்.
# இசுலாமிய உச்சி மாநாட்டின் எட்டாவது அசாதாரண அமர்வு

**இசுலாமிய உச்சி மாநாட்டின் எட்டாவது அசாதாரண அமர்வு** (Eighth Extraordinary Session of the Islamic Summit Conference) 2021 ஆம் ஆண்டு திசம்பர் மாதம் 17 ஆம் தேதியன்று இசுலாமாபாத்தில் இசுலாமிய ஒத்துழைப்பு அமைப்பு ஏற்பாடு செய்த ஒரு மாநாடாகும்
# இசுலாமிய உச்சி மாநாட்டின் எட்டாவது அசாதாரண அமர்வு

## பின்னணி

காபூல் வீழ்ச்சியைத் தொடர்ந்து ஆப்கானித்தானை ஆப்கானித்தான் தலிபான் அமைப்பினர் கைப்பற்றியதை அடுத்து, மனிதாபிமான மற்றும் பொருளாதார நெருக்கடியை முன்வைத்து இந்த அமர்வு ஏற்பாடு செய்யப்பட்டது. அமெரிக்கா மற்றும் ஐரோப்பிய நாடுகள் தலிபான் ஆட்சியை அங்கீகரிக்கவில்லை. இவை தலிபான்கள் மீது கடுமையான பொருளாதார தடைகளை விதித்தன. மேலும் பில்லியன் கணக்கான டாலர்கள் மதிப்புள்ள ஆப்கானிய சொத்துக்கள் மற்றும் மேம்பாட்டு நிதிகளுக்கான அணுகலை தடை செய்தன.  
இந்தத் தடைகள் நாட்டில் பொருளாதார மற்றும் மனிதாபிமான அவசரநிலை ஏற்படும் என்ற அச்சத்தை ஏற்படுத்தியது. 2021 ஆம் அக்டோபர் மாதத்தில் உணவு மற்றும் வேளாண்மை அமைப்பு மற்றும் உலக உணவுத் திட்டத்தின் அறிக்கைகளின் அடிப்படையில், சுமார் 22.8 மில்லியன் ஆப்கானியர்கள் உணவுப் பற்றாக்குறை மற்றும் வாழ்வாதார இழப்பால் பாதிக்கப்படும் அபாயத்தில் இருப்பதாக ஐக்கிய நாடுகள் சபை மதிப்பிட்டுள்ளது.  
சவூதி அரேபியாவின் வேண்டுகோளின் பேரில் இம்மாநாடு இசுலாமாபாத்தில் நடைபெற்றது, இசுலாமிய ஒத்துழைப்பு அமைப்பு மாநாட்டிற்கு தலைமை தாங்கியது.
# அரி கிருஷ்ணன்

**அரி கிருஷ்ணன்** என்பவர் தமிழ்த் திரைப்படங்களில் பணிபுரியும் இந்திய நடிகர் ஆவார். இவர் *மெட்ராஸ்* (2014) படத்தில் நடித்ததற்காக அறியப்படுகிறார்.
# அரி கிருஷ்ணன்

## தொழில்

பா. ரஞ்சித்தின் *அட்டகத்தி* (2012) மற்றும் *மரியான்* (2013) ஆகிய படங்களில் துணை வேடத்தில் நடித்த பிறகு, அரி கிருஷ்ணன் ரஞ்சித்தின் *மெட்ராஸ்* (2014) படத்தின் மூலம் முன்னேற்றம் கண்டார் அதில் இவர் ஜானி என்ற மனப்பிறழ்வான ஒரு கதாபாத்திரத்தில் நடித்தார். அப்படத்தின் வெற்றிக்குப் பிறகு, இவர் ரஞ்சித்தின் *வட சென்னை* (2018) உள்ளிட்ட பட படங்களில் துணை வேடங்களில் நடித்தார். *சண்டகோழி 2* படத்தில் பேச்சியியால் ( வரலட்சுமி சரத்குமார் நடித்த பாத்திரம்) கொல்லப்படுவதில் இருந்து தப்பித்து ஐயாவின் ( ராஜ்கிரண் நடித்த பாத்திரம்) பாதுகாப்பில் இருக்கும் குல உறுப்பினர் பாத்திரத்தில் இவர் நடித்தார். குட்டி ரேவதி இயக்கிய *சிறகு* என்ற படத்தில் இவர் முக்கிய வேடத்தில் நடிக்க உள்ளார், மேலும் அறிமுக நடிகை அக்சிதா மற்றும் ரஞ்சித் தயாரிக்கும் பெயரிடப்படாத படத்திலும் நடிக்கிறார்.
# அரி கிருஷ்ணன்

## திரைப்படவியல்

- *குறிப்பில் ஏதும் குறிப்பிடாத அனைத்து படங்களும் தமிழ் படங்களாகும்.*  
| 2012 | *அட்டகத்தி* | தினகரனின் நண்பர் |  |
| --- | --- | --- | --- |
| 2013 | *மரியான்* |  |  |
| 2014 | *மெட்ராஸ்* | ஜானி |  |
| 2016 | *கபாலி* | புலி |  |
| *டார்லிங் 2* | பாலாஜி |  |  |
| 2017 | *யாக்கை* | நூர் |  |
| *இவன் தந்திரன்* | கோபி |  |  |
| 2018 | *அண்ணனுக்கு ஜே* | அனகொண்டா |  |
| *பரியேறும் பெருமாள்* | பரியனுக்கு மூத்த மாணவர் |  |  |
| *வட சென்னை* | ராஜு |  |  |
| *சண்டக்கோழி 2* | அன்பு |  |  |
| 2019 | *இரண்டாம் உலகப்போரின் கடைசி குண்டு* | அரி |  |
| 2020 | *பாவக் கதைகள்* | அரி | நெட்ஃபிக்ஸ் படம் |
| 2021 | *தேவதாஸ் பிரதர்ஸ்* | ஜெகதேஷ் |  |
| *வினோதய சித்தம்* | வீணாவின் கணவர் |  |  |
| *ரைட்டர்* | தேவகுமார் |  |  |
| 2022 | *நட்சத்திரம் நகர்கிறது* | யஷ்வந்திரன் |  |
| 2023 | *பொம்மை நாயகி* | ஜீவா |  |
| *காடப்புறா கலைக்குழு* | தமிழ் |  |  |
| *தங்கலான்* |  |  |  |
# அரி கிருஷ்ணன்

## திரைப்படவியல்

### வலைத் தொடர்

| 2022 | *விக்டிம்* | சேகரின் உறவினர் | சோனிலைவ் | } |
| --- | --- | --- | --- | --- |
# அரி கிருஷ்ணன்

## விருதுகளும் பரிந்துரைகளும்

| 2014 | எடிசன் விருதுகள் | சிறந்த துணை நடிகர் | *மெட்ராஸ்* | } |
| --- | --- | --- | --- | --- |
# சி. ப. முதலகிரியப்பா

**சி. ப. முதலகிரியப்பா** (*C. P. Mudalagiriyappa*, 24 சூன் 1940 – 23 மார்ச் 2024) ஓர் இந்திய அரசியல்வாதியும் , இந்திய தேசிய காங்கிரசு கட்சியின் கர்நாடகத் தலைவரும் ஆவார். இவர் 3 முறை நாடாளுமன்ற உறுப்பினராக இருந்தார் . மேலும், இந்திய நாடாளுமன்றத்தின் மக்களவையில் சித்ரதுர்கா மக்களவைத் தொகுதியைப் பிரதிநிதித்துவப்படுத்தினார். 1998 இல் ஈராக்கிற்கு சபாநாயகர் ஜி. எம். சி. பாலயோகி தலைமையில் சென்ற இந்திய நாடாளுமன்றக் குழுவின் உறுப்பினராகவும் இருந்தார்  
கர்நாடகா, அரசு சட்டக் கல்லூரியில் இளங்கலை மற்றும் பெங்களூரு பல்கலைக்கழகத்தில் இளங்கலைச் சட்டமும் படித்தார்.
# சி. ப. முதலகிரியப்பா

## தனிப்பட்ட வாழ்க்கை

சிபி முதலகிரியப்பா , 1970 மே 7 இல் லட்சுமி தேவி என்பவரை மணந்தார். தம்பதியருக்கு ஒரு மகன் மற்றும் ஒரு மகள் உள்ளனர்.
# சி. மு. ராஜேஷ் கௌடா

**சி. மு. ராஜேஷ் கௌடா** (*C. M. Rajesh Gowda*) ஓர் இந்திய கதிரியக்க நிபுணரும் மற்றும் பாரதிய ஜனதா கட்சியைச் சேர்ந்த அரசியல்வாதியும் ஆவார். இவர் சிராவிலிருந்து கர்நாடக சட்டமன்றத்திற்கு சட்டமன்ற உறுப்பினராகத் தேர்தெடுக்கப்பட்டார். மேலும் 2020 ஆம் ஆண்டு நிலவரப்படி கர்நாடகாவின் இளைய சட்டமன்ற உறுப்பினர்களில் இவரும் ஒருவர்.  
இவரது தந்தை சிபி முதலகிரியப்பா மூன்று முறை காங்கிரசு கட்சியின் சார்பில் நாடாளுமன்ற உறுப்பினராக இருந்தவர். ஒரு மருத்துவ நிபுணராக, டாக்டர் ராஜேஷ் கௌடா தனது மருத்துவ நடைமுறையில் கவனம் செலுத்தினார். நோயாளிகளுக்கான இவரது சேவையை பொது மக்கள் நேசித்ததில் இவர் பொது வாழ்க்கையில் நுழைய ஊக்கம் பெற்றார். 2020 இடைத்தேர்தலில் சிரா சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார்.  
டாக்டர் ராஜேஷ் கௌடா, காங்கிரசு தலைவர் யதீந்திர சித்தராமையாவுடன் இணைந்து *மேட்ரிக்ஸ் இமேஜிங் சொல்யூஷன்ஸ்* என்ற நிறுவனத்தை நிறுவினார். இருப்பினும் டாக்டர் யதீந்திராவுடன் 2016 இல் ஏற்பட்ட ஒரு சர்ச்சையைத் தொடர்ந்து இயக்குநர் பதவியை விட்டு விலகினார்.
# ரேமண்ட் லியோ பர்க்

| created_cardinal_by = போப் 16ம் பெனடிக்ட்
| birth_name = ரேமண்ட் லியோ பர்க்
| birth_date =
| birth_place = ரிச்லாண்டு மையம், விஸ்கொன்சின், அமெரிக்க ஐக்கிய நாடுகள்
| death_date =
| death_place =
| buried =
| residence = உரோம், இத்தாலி
| parents =
| previous_post =
| motto =
| module =  
**ரேமண்ட் லியோ பர்க்** (Raymond Leo Burke) (பிறப்பு:20 சூன் 1948), ஐக்கிய அமெரிக்காவின் விஸ்கொன்சின் மாநிலத்தைச் சேர்ந்த கத்தோலிக்க திருச்சபையின் கர்தினால் ஆவார். இவர் 2010–2021 ஆண்டுகளில் கர்தினால் பதவி வகித்தவர். கத்தோலிக்க சமயச் சட்ட அறிஞரான ரேமண்ட் லியோ பர்க் திருச்சபையின் மேல்முறையீட்டு நடுவர்மன்றத்தின் உறுப்பினராக 2008 முதல் 2014 வரை சேவை செய்தார்.  
போப் பிரான்சிஸ் பொறுப்பேற்றுக் கொண்ட பின், இவர் ஓரின ஈர்ப்பாளர் சமூகத்தின் மீதான கிறித்தவத் திருச்சபையின் தற்போதைய நிலைப்பாடு குறித்து வெளிப்படையாக விமர்சித்தும், எதிர்த்தும் வருகிறார். போப் பிரான்சிஸின் பல்வேறு முன்முயற்சிகளுக்கு, குறிப்பாக முற்போக்கான சீர்திருத்தங்களை ஆதரிப்பவர்களுக்கு குரல் கொடுத்ததை ரேமண்ட் லியோ பர்க் விமர்சித்தார்.மேலும் கத்தோலிக்க திருச்சபை விவகாரங்களில் பாமரர்களின் பங்கு குறித்த பிரச்சினைகளில் வத்திக்கானின் அணுகுமுறையை வெளிப்படையாக தொடர்ந்து எதிர்த்து வருகிறார். தீவிர பழமைவாத கத்தோலிக்க இயக்கங்களிலும் அவர் இணைந்து பணியாற்றிவருகிறார். இதற்கு பதில் அளிக்கும் வகையில், போப் பிரான்சிஸ் அவரை வத்திக்கான் குடியிருப்பில் இருந்து வெளியேற்றவும், அவரது ஊதியத்தை ரத்து செய்தார். தற்போது 2021 முதல் கர்தினால் ரேமண்ட் லியோ பர்க்சாண்ட் அகாடா டி கோதி திருச்சபையில் பூசகராகப் பணிபுரிகிறார்.
# ஆயன்குளம்

**ஆயன்குளம்** என்பது தென் தமிழ்நாட்டின் திருநெல்வேலி மாவட்டம், இராதாபுரம் வட்டம், இராதாபுரம் ஊராட்சி ஒன்றியம், முதுமொத்தன்மொழி ஊராட்சியில் அமைந்துள்ளது. இது திசையன்விளைக்கு தெற்கே 5.2 கிலோ மீட்டர் தொலைவிலும்; இராதாபுரத்திற்கு வடகிழக்கே 32 கிலோ மீட்டர் தொலைவிலும்; திருநெல்வேலிக்கு தென்கிழக்கே 61.4 கிலோ மீட்டர் தொலைவிலும் அமைந்துள்ளது. இப்பகுதி மானாவாரி, தரிசு நிலம் என்பதால் முருங்கை அதிகமாகப் பயிரிடப்படுகிறது.
# ஆயன்குளம்

## ஆயன்குளம் அதிசயக் கிணறு

ஆயன்குளம் கிராமத்தில் மாபெரும் வெள்ளத்தையும் உள்வாங்கும் ஆற்றல் கொண்ட அதிசயக் கிணறு உள்ளது. 10 & 11 டிசம்பர் டிசம்பர் 2023 நாட்களில் பெய்த கன மழையில் இக்கிணறு 12 டிசம்பர் 2023 அன்று நிரம்பியது. சென்னை இந்தியத் தொழில் நுட்பக் கழக ஆராய்ச்சியாளர்கள் இக்கிணற்றை சோதனை செய்தனர். சோதனை முடிவில் இக்கிணற்றின் அடிப்பகுதி மட்டுமல்லாமல், அதனைச் சுற்றியுள்ள பகுதிகள் சுண்ணாம்புக் கற்களால் ஆனது என கண்டுபிடித்தனர். மழைக் காலங்களில் நீர் கிணற்றின் அடியில் பட்டவுடன் சுண்ணாம்புக் கற்கள், பிராணவாயுடன் வினைபுரிந்து, சுண்ணாம்புக் கற்களில் ஓட்டைகள் விழுந்து குகைகள் போன்ற பெரிய அமைப்புகள் உருவாக்கியதால் வெள்ள நீரை தேங்கும் அளவிற்கு உள்ளது எனத்தெரிவித்தனர்.
# கனுபாய் கல்சாரியா

**கனுபாய் கல்சாரியா** (*Kanubhai Kalsariya*) இந்தியாவைச் சேர்ந்த ஓர் அரசியல்வாதியாவார். குசராத்து மாநிலத்தைச் சேர்ந்த இவர் ஒரு சமூக ஆர்வலராகவும் அறியப்படுகிறார்.
# கனுபாய் கல்சாரியா

## தொழில்

கல்சாரியா 1997 முதல் 2012 ஆம் ஆண்டு வரை 10, 11 மற்றும் 12 ஆவது குசராத்து சட்டமன்றத் தேர்தல்களில் போட்டியிட்டு மகூவா தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். 2012 ஆம் ஆண்டு வரை பாரதிய சனதா கட்சியில் உறுப்பினராக இருந்த இவர் தனது உறுப்பினர் பதவியை புதுப்பிக்கவில்லை. 2011 ஆம் ஆண்டில் மகூவா அருகே நிர்மா சிமென்ட் ஆலைக்கு எதிராக இவர் த்லைமையில் விவசாயிகள் நடத்திய போராட்டத்தின் விளைவாக அந்நிறுவனத்திற்கு சுற்றுச்சூழல் அனுமதி ரத்து செய்யப்பட்டது. இவர் சத்பவ்னா மஞ்ச் கட்சியைத் தொடங்கினார். 2012 ஆம் ஆண்டில் நடைபெற்ற குசராத் சட்டமன்ற தேர்தலில் சுயேச்சையாக போட்டியிட்டார் ஆனால் தோல்வியடைந்தார். 2014 ஆம் ஆண்டு கனுபாய் ஆம் ஆத்மி கட்சியில் சேர்ந்தார் பின்னர் 2018 ஆம் ஆண்டில் இந்திய தேசிய காங்கிரசு கட்சிக்கு மாறினார்.  
2018 ஆம் ஆண்டு நவம்பர் மாதத்தில் தலச்சா அருகே அல்ட்ராடெக் சிமென்ட் தொழிற்சாலைக்கு நிலம் கையகப்படுத்துவதற்கு எதிராக இவர் ஒரு போராட்டத்திற்கு தலைமை தாங்கினார். பின்னர் 2021 ஆண்டு பிப்ரவரி மாதத்தில் நிறுவனத்தின் சுரங்கத் தளத்திற்குள் அத்துமீறி நுழைந்ததற்காக உள்ளூர் நீதிமன்றம் இவருக்கு ஆறு மாத சிறைத்தண்டனை விதித்தது.
# இயற்கணித அடிப்படைத் தேற்றம்

**இயற்கணித அடிப்படைத் தேற்றத்தின்** (*fundamental theorem of algebra*) கூற்று:
:சிக்கலெண் கெழுக்களுடன், மாறிலியுறுப்பு மட்டுமே கொண்டிராத, ஒருமாறியிலமைந்த பல்லுறுப்புக்கோவை ஒவ்வொன்றுக்கும் குறைந்தபட்சமாக ஒரு சிக்கலெண் மூலமாவது இருக்கும்.  
ஒவ்வொரு மெய்யெண்ணையும் கற்பனைப் பகுதி பூச்சியமாகவுள்ள ஒரு சிக்கலெண்ணாகக் கருதலாம் என்பதால், இத்தேற்றமானது மெய்யெண்கள் கெழுக்களுடன் மாறிலியுறுப்பு மட்டுமே கொண்டிராத, ஒருமாறியிலமைந்த பல்லுறுப்புக்கோவைகளுக்கும் பொருந்தும். இத்தேற்றமானது, **தெ'ஆலம்பர்த்தின் தேற்றம்** (*d'Alembert's theorem*) அல்லது **தெஆலம்பர்த்-காஸ் தேற்றம்** (*d'Alembert–Gauss theorem*), எனவும் அழைக்கப்படுகிறது.  
இத்தேற்றத்தின் கூற்றுக்குச் சமானமானமானதாக "சிக்கலெண் களமானது இயற்கணிதமுறையில் அடைவு பெற்றுள்ளது" எனவும் கூறலாம்.
# இயற்கணித அடிப்படைத் தேற்றம்

## சமானக் கூற்றுகள்

இத்தேற்றத்தின் வெவ்வேறு சமானமான கூற்றுகள்:
- *நேர்ம படியுள்ள, மெய்யெண் கெழு-ஒருமாறி பல்லுறுப்புக்கோவை ஒவ்வொன்றுக்கும் குறைந்தபட்சமாக ஒரு சிக்கலெண் மூலம் இருக்கும்.*
- *நேர்ம படியுள்ள, சிக்கலெண் கெழு-ஒருமாறி பல்லுறுப்புக்கோவை ஒவ்வொன்றுக்கும் குறைந்தபட்சமாக ஒரு சிக்கலெண் மூலம் இருக்கும்.*
- *நேர்ம -படியுள்ள, சிக்கலெண் கெழு-ஒருமாறி பல்லுறுப்புக்கோவை ஒவ்வொன்றையும் பின்வருமாறு காரணிப்படுத்தலாம்*:
:<math display =block>c(x-r_1)\cdots(x-r_n),</math> (<math>c, r_1, \ldots, r_n</math> சிக்கலெண்கள்).
- :<math>r_1, \ldots, r_n</math> ஆகிய சிக்கலெண்கள் பல்லுறுப்புக்கோவையின் மூலங்கள். ஒரே மூலமானது பல காரணிகளில் இருந்தால் அது பல்லுறுப்புக்கோவையின் மடங்கு மூலம் எனப்படுவதோடு, அது எத்தனை காரணிகளில் காணப்படுகிறதோ அந்த எண்ணானது அம்மூலத்தின் மடங்கெண் எனவும் அழைக்கப்படும்.
- *மெய்யெண் கெழு-ஒருமாறி பல்லுறுப்புக்கோவையின் படியானது இரண்டைவிட அதிகமாக இருந்தால், அதற்கு மெய்யெண் கெழுவுள்ள இருபடியுள்ள ஒரு காரணி இருக்கும்.*
- *மெய்யெண் கெழு-ஒருமாறி பல்லுறுப்புக்கோவை ஒவ்வொன்றையும் கீழுள்ளவாறு காரணிப்படுத்தலாம்*:
:<math display = block>cp_1\cdots p_k,</math> ஒரு மெய்யெண் மற்றும் <math>p_i</math> ஒவ்வொன்றும் அதிகபட்சமாக இருபடியுள்ள மெய்யெண்-கெழு தலையொற்றை பல்லுறுப்புக்கோவையாக இருக்கும்.
# சாந்திலால் பட்டேல்

**சாந்திலால் புருசோத்தம்தாசு பட்டேல்** (*Shantilal Purshottamdas Patel*) இந்தியாவைச் சேர்ந்த ஓர் அரசியல்வாதியாவார். 1938 ஆம் ஆண்டு ஏப்ரல் மாதம் 8 ஆம் தேதியன்று இவர் பிறந்தார். குசராத்து மாநிலத்தைச் சேர்ந்த இவர் சந்திரசேகர் அமைச்சரவையில் வர்த்தக அமைச்சகத்தில் ஒரு துணை அமைச்சராகப் பணியாற்றினார். குசராத்து மாநிலத்தில் உள்ள கோத்ராவிலிருந்து மக்களவை உறுப்பினராகத் தேர்ந்தெடுக்கப்பட்டார்.  
கோத்ரா தொகுதியிலிருந்து 8, 9, 11 மற்றும் 12 ஆவது மக்களவைகளுக்குக் தேர்ந்தெடுக்கப்பட்டார்.
# சாந்திலால் பட்டேல்

## பதவிகள்

- 1975-1988 குசராத்து சட்டமன்ற உறுப்பினராகத் தேர்ந்தெடுக்கப்பட்டார்.
- 1977-1988 துணைத் தலைவர், சனதா கட்சி குசராத்து.
- 1988–1989 எட்டாவது நாடாளுமன்ற உறுப்பினர்,
- 1989–1991 ஒன்பதாவது நாடாளுமன்ற உறுப்பினர், (2வது முறை).
- 1989-1991 பொதுச் செயலாளர், சனதா தளம் (எசு) .
- 1990-1991 துணை அமைச்சர், வர்த்தக அமைச்சகம்.
- 1992 பொதுச் செயலாளர், பிரதேச காங்கிரசு குழு (இந்திரா), குசராத்து.
- 1996–1998 நாடாளுமன்ற உறுப்பினர், 11 ஆவது மக்களவை (3 ஆவது முறை).
- 1998–1999 நாடாளுமன்ற உறுப்பினர், 12 ஆவது மக்களவை (4ஆவது முறை).
# சாந்திலால் பட்டேல்

## புத்தகங்கள்

- பஞ்சமகால் தரிசனம்.
- சககர்தீப்.
- மகாக் (மானெக்லால் காந்தியின் வாழ்க்கை வரலாறு).
# மருதரோடு

**மருதரோடு** (*Marutharode*) இந்தியாவின் கேரள மாநிலம் பாலக்காடு மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும். ஒரு கிராம பஞ்சாயத்தாகவும் பாலக்காடு நகரின் புறநகர் பகுதியாகவும் இப்பகுதி அறியப்படுகிறது. இது முன்மொழியப்பட்ட பாலக்காடு நகராட்சி ஆணையத்தின் ஒரு பகுதியாக இருக்க வேண்டிய பஞ்சாயத்துகளில் ஒன்றாகும்.
# மருதரோடு

## மக்கள்தொகையியல்

2011 ஆம் ஆண்டில் மேற்கொள்ளப்பட்ட மக்கள் தொகை கணக்கெடுப்பின்படி, மருதரோடில் 12,304 ஆண்களும் 12,659 பெண்களுமாக மொத்தம் 24,963 மக்கள் இருந்தனர். மருதரோடு மக்கள் தொகை கணக்கெடுப்பு நகரம் 9.52 பரப்பளவைக் கொண்டுள்ளது இங்கு 6,040 குடும்பங்கள் வசிக்கின்றன. மக்கள் தொகையில் 9% பேர் 6 வயதுக்குட்பட்டவர்கள். மருதரோட்டின் சராசரி கல்வியறிவு தேசிய சராசரியான 74.04% என்பதை விட 89.67% என அதிகமாகவும் மாநில சராசரியான 94.00% என்பதை விட குறைவாகவும் இருந்தது; ஆண்களின் கல்வியறிவு 93.72% பேராகவும் பெண்களின் கல்வியறிவு 85.78% பேராகவும் அப்போது இருந்தது.
# பாட்டுப் புத்தகம்

**பாட்டுப் புத்தகம்** (*Song book*) என்பது பாடல் வரிகளைக் கொண்ட புத்தகம் ஆகும். பாட்டுப் புத்தகங்கள் எளிமையான பயிற்சிப் புத்தகங்களாகவோ அல்லது சுழல்-பிணைப்பு குறிப்பேடுகளாகவோ இருக்கலாம். இசை வெளியீட்டாளர்கள் குழு பாடலுக்கான அச்சிடப்பட்ட பதிப்புகளையும் தயாரித்தனர். இத்தகைய தொகுதிகளை அமெரிக்காவில் கின்னரப்பெட்டி தயாரிப்பாளர்களால் சந்தைப்படுத்தல் கருவியாகப் பயன்படுத்தப்பட்டன.  
சமய இசையை உள்ளடக்கிய பாடல் புத்தகங்கள் பெரும்பாலும் பாசுர ஏடு என்று அழைக்கப்படுகின்றன; சொற்கள் இல்லாத பாடல்களுக்கான இசையைக் கொண்ட புத்தகங்கள் சில சமயங்களில் **மெட்டுப் புத்தகங்கள்** என்று அழைக்கப்படுகின்றன.
# பாட்டுப் புத்தகம்

## திரைப்பட பாடல் புத்தகம்

தமிழ்நாட்டில் திரைப்படப் பாடல்களை பாட்டுப் புத்தகமாக வெளியிடும் பழக்கம் ஓரிரு தசாப்தங்கள் வரை இருந்தது. துவக்கத்தில் இந்தப் பாட்டுப் புத்தகங்களை படத் தயாரிப்பு நிறுவனங்களே வெளியிட்டன. பாட்டுப் புத்தகத்தில் படத்தை உருவாக்கியவர்களின் பட்டியல், கதைச் சுருக்கம், பாடல் வரிகள் போன்றவை மட்டுமல்லாமல் கிராமபோன் தட்டுக்கள் போன்றவற்றின் விளம்பரங்களும் இடம்பெற்றன. தமிழின் முதல் பேசும் படமான காளிதாஸ் வெளியான காலத்தில் இருந்தே திரைப்பட பாட்டுப் புத்தகங்கள் விற்பனை செய்யபட்டன. சில திரைப்பட ஒலிப்பேழை நிறுவனங்களே ஒரு படத்தின் பாடல் (எ.கா. திருடா திருடா) ஒலிப்பேழைக்குள்ளே பாட்டு வரிகள் அடங்கிய கையடக்க ஏட்டையும் சேர்த்து வெளியிடுவதும் உண்டு.
# மெருலினா

***மெருலினா*** (*Merulina*) என்பது *மெருலினிடே* குடும்பத்தில் உள்ள பாறை பவளப்பாறைகளின் பேரினமாகும். இந்த பேரினத்தைச் சேர்ந்த சிற்றினங்கள் இந்தோ-பசிபிக் பிராந்தியத்தைச் சேர்ந்தவை. இவை செங்கடலிலிருந்து இந்தியப் பெருங்கடல் வழியாகச் சப்பான் மற்றும் தெற்கு மத்திய பசிபிக் பெருங்கடல் வரை காணப்படுகிறது. *மெருலினா ஆம்ப்லியாட்டா* இப்பேரினத்தின் மாதிரி இனமாகும்.
# மெருலினா

## சிறப்பியல்புகள்

இந்த கூட்டமைப்புகள் நீண்ட அடுக்கமைவு, இலைய, நெடுவரிசை அல்லது கிளைகளுடன் காணப்படலாம். மேலும் இந்த அனைத்து வடிவங்களும் ஒரே கூட்டமைப்பிலும் காணப்படலாம். அடுக்கமைவு தகடுகளில், மையம் ஒன்றிலிருந்து கிளைகள் பரவி, கிளை கட்டமைப்புகளில் சுருண்டு அமைகின்றன.
# மெருலினா

## சிற்றினங்கள்

பின்வரும் சிற்றினங்கள் தற்போது கடல் உயிரினங்களின் உலகப் பதிவேட்டால் அங்கீகரிக்கப்பட்டுள்ளன:  
- *மெருலினா ஆம்ப்லியாட்டா* <small>(எல்லிசு & சோலண்டர், 1786)</small>
- † *மெருலினா இசுலெலி* <small>(முன், 1922)</small>
- *மெருலினா ரோட்டுண்டா* <small>நெமென்சோ, 1959</small>
- *மெருலினா இசுகாப்ரிகுலா* <small>டானா, 1846</small>
- *மெருலினா இசுகீரி* <small>ஹெட், 1983</small>
- *மெருலினா திரையாங்குலரிசு* <small>(வெரோன் & பிச்சான், 1980)</small>
# அறிவுசார் சொத்துரிமைகள் ஆய்விதழ்

***அறிவுசார் சொத்துரிமைகள் ஆய்விதழ்*** (*Journal of Intellectual Property Rights*) என்பது இந்தியத் தேசிய அறிவியல் தொடர்பு மற்றும் தகவல் வளங்கள் நிறுவனத்தால் வெளியிடப்படும் அறிவுசார் சொத்துச் சட்டத்தை உள்ளடக்கிய இரு மாதத்திற்கு ஒரு முறை வெளியாகும் சக மதிப்பாய்வு செய்யப்பட்ட சட்டம் சார்ந்த ஆய்விதழாகும். இந்த ஆய்விதழ் 1996 முதல் வெளியாகிறது. இந்த ஆய்விதழில் ஆய்வுப் பங்களிப்பு, துறைசார் அறிஞர்களின் கட்டுரைகள், காப்புரிமை தொடர்வு வழக்கு தொடர்பான செய்திகள், காப்புரிமை மதிப்புரைகள், தற்போதைய அறிவுசார் தொத்துரிமை சிக்கல்கள் பற்றிய தொழில்நுட்ப குறிப்புகள், மதிப்புரைகள், அறிவுசார் சொத்துரிமை பற்றிய உலகச் செய்திகள், தேசிய மற்றும் பன்னாட்டுச் செய்திகள், புத்தக மதிப்புரைகள் மற்றும் வணிகச் சின்னம், காப்புரிமைகள், பதிப்புரிமைச் சட்டம், வர்த்தக ரகசியங்கள் மற்றும் இணையச் சட்டம் குறித்த மாநாட்டு அறிக்கைகளை வெளியிடுகிறது. இந்த ஆய்விதழ் ஆய்வறிக்கைகள் இசுகோபசில் சுருக்கப்பட்டு அட்டவணைப்படுத்தப்பட்டுள்ளது. இதன் தலைமை தொகுப்பாசிரியர் மது சாகானி (தேசிய அறிவியல் தொடர்பு மற்றும் தகவல் வளங்கள் நிறுவனம்) ஆவார்.
# திருநெல்லை

**திருநெல்லை** (*Thirunellai*) இந்தியாவின் கேரள மாநிலத்திலுள்ள பாலக்காடு நகரில் உள்ள ஒரு புறநகர் குடியிருப்புப் பகுதியாகும். பாலக்காடு நகரிலிருந்து 4 கி.மீ தொலைவில் கண்டியப்புழாவின் கரையில் இப்பகுதி அமைந்துள்ளது. இங்குள்ள மக்கள் முக்கியமாக தஞ்சாவூரில் இருந்து புலம் பெயர்ந்த பிராமணர்கள் என்று அறியப்படுகிறது. இந்த கிராமத்தில் சுமார் 150 வீடுகள் உள்ளன.  
திருநெல்லையில் முக்கியமாக இரண்டு கோவில்கள் உள்ளன. இந்த இரண்டு கோயில்களும் கண்டியப்புழாவின் கரையில் அமைந்துள்ளன.  
- திருநெல்லை சிறீ நாராயணமூர்த்தி கோவில்
- திருநெல்லை அரிகரபுத்திரசுவாமி கோவில்.  
திருநெல்லையில் இரதோற்சவம் முக்கிய திருவிழாவாகும். ஏப்ரல்-மே மாதங்களில் இத்திருவிழா கொண்டாடப்படுகிறது.
# அய்யாபுரம்

**அய்யாபுரம் (*Ayyapuram*)** என்பது இந்தியாவின் கேரள மாநிலம் பாலக்காடு நகரில் உள்ள ஒரு புறநகர் பகுதியாகும். அருகில் உள்ள ஐயப்பன் கோவிலின் காரணமாக இப்பகுதிக்கு அய்யாபுரம் என இப்பெயர் வந்தது. அந்தப் பகுதி முழுவதும் இந்தக் கோயிலுக்குச் சொந்தமானது என்பது வரலாறாகும். பாலக்காடு நகராட்சியில் அய்யாபுரம் வார்டு 4 மற்றும் 15 ஆகியவற்றில் இடம்பெற்றுள்ளது.  
அய்யாபுரம் பகுதியில் 3 கோவில்கள் உள்ளன. ஓர் ஐயப்பன் கோவில், ஒரு பாஞ்சாலி (திரௌபதி) அம்மன் கோவில் மற்றும் ஒரு மாரியம்மன் கோவில் ஆகியவை இக்கோயில்களாகும். . பாஞ்சாலிக்குக் கோயில் என்பது ஓர் அபூர்வம்.  
அய்யாபுரத்திற்கு அருகில் ஒரு காலனி உள்ளது, இது ஐயப்பன் - சாசுதாபுரியின் பெயரால் அழைக்கப்படுகிறது,. இக்காலனியில் சுமார் 35 வீடுகள் கட்டப்பட்டு சுமார் 150 பேர் வசிக்கின்றனர்.
# சேகரிபுரம்

**சேகரிபுரம்** (*Shekaripuram*) இந்தியாவின் கேரள மாநிலம் பாலக்காடு நகரில் உள்ள ஒரு புறநகர் குடியிருப்பு பகுதியாகும். சேகரிபுரம் அதன் அக்ரகாரத்திற்கு பிரபலமானது அல்லது அக்ராகர பாரம்பரிய கிராமம் என்று அறியப்படுகிறது. சேகரிபுரத்தில் இருந்து தொடங்கும் ஒரு சாலை பொதுவாக கோழிக்கோடு புறவழிச் சாலை என்று அழைக்கப்படுகிறது, இது கேரளாவின் பிற பகுதிகளில் இருந்து வரும் வாகனங்கள் பாலக்காடு நகரத்தைத் தவிர்த்து தமிழகம் நோக்கிச் செல்லும் வாகனங்களுக்காக அமைக்கப்பட்ட 4 வழி புறவழிச் சாலையாகும்.
# சேகரிபுரம்

## கோவில்கள்

- இலட்சுமிநாராயண சுவாமி கோவில்
- பால கணபதி கோவில்
- அரிகர புத்திர சுவாமி கோவில்
- ஏமூர் பகவதி கோவில்
- விசுவநாத சுவாமி கோவில்
# சேகரிபுரம்

## திருவிழாக்கள்

சேகரிபுரம் தேர் (தெரு) திருவிழா மே மாதத்தில் நடைபெறுகிறது. மே 2007 ஆம் ஆண்டு மே மாதத்தில் ஒரு பெரிய மகாகும்பாபிசேக விழா இலட்சுமிநாராயண் கோயிலில் நடத்தப்பட்டது.
# புதுப்பரியாரம்

**புதுப்பரியாரம்** (*Puthuppariyaram, Palakkad*) இந்தியாவின் கேரள மாநிலம் பாலக்காடு மாவட்டத்தில் உள்ள பாலக்காடு நகரின் புறநகர்ப் பகுதியாகும். புதுப்பரியாரம் தேசிய நெடுஞ்சாலை 966 என்ற எண்ணில் அமைந்துள்ளது. மாவட்ட தலைமையகத்தில் இருந்து சுமார் 5 கி.மீ. தொலைவிலும் கோழிக்கோட்டில் இருந்து 124 கி.மீ. தொலைவிலும் அமைந்துள்ளது. புதுப்பரியாரம் பஞ்சாயத்து, முன்மொழியப்பட்ட பாலக்காடு மாநகராட்சியின் ஒரு பகுதியாக இருக்க வேண்டிய பஞ்சாயத்துகளில் ஒன்றாகும்.
# புதுப்பரியாரம்

## மக்கள்தொகையியல்

ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி புதுப்பரியாரத்தில் 51185 பேர் வாழ்ந்தனர். சதுர கிலோமீட்டருக்கு 1731.56 ஆக மக்களடர்த்தி அளவு இருந்தது. புதுப்பரியாரத்தின் பரப்பளவு 29.56 சதுர கிலோமீட்டர்களாகும்
# மோதிபாய் சௌத்ரி

**மோதிபாய் சௌத்ரி (***Motibhai Chaudhary)* (1923-2005) இந்தியாவின் குஜராத் மாநிலத்தைச் சேர்ந்த ஓர் அரசியல்வாதி ஆவார். இவர் பனசுகந்தா மக்களவைத் தொகுதியிலிருந்து தேர்ந்தெடுக்கப்பட்டு 6வது இந்திய மக்களவையின் உறுப்பினராக இருந்தார். 1972 ஆம் ஆண்டு குஜராத் சட்டப் பேரவைக்கு தேர்ந்தெடுக்கப்பட்டபோது தனது அரசியல் வாழ்க்கையைத் தொடங்கிய இவர் மாநிலப் போக்குவரத்துத் துறை அமைச்சராக பணியாற்றினார். துத்சாகர் பால் பண்ணையின் தலைவராகவும் இருந்துள்ளார்.
# கருவூர்ப் பசுபதீசுரர் பாமாலை

**கருவூர்ப் பசுபதீசுரர் பாமாலை** என்பது ஒரு சிற்றிலக்கியம். இதனை இயற்றியவர் உறையூர் தே. பெரியசாமி பிள்ளை. இவர் திரு ஆனிலையப்பர் போற்றிப் பதிகம், சௌந்தரநாயகி தசகம் என்னும் பெயரில் வேறு இரண்டு சிற்றிலக்கியங்களையும் படைத்துள்ளார். இந்த நூல்களுக்கு முன்னுரை போல, சிறப்புப் பாயிரங்களை யாழ்ப்பாணம் நா. கதிரைவேற்பிள்ளை மூன்று பாடல்களைப் பாடியுள்ளார். இதில் ஆசிரியர் பெரியசாமி பிள்ளையின் ஊர், பண்பு, திறமை பற்றிய குறிப்புகள் உள்ளன. கருவூர் ஆனிலையப்பர் கோயிலில் உள்ள சிவபெருமானைப் போற்றும் பாடல்களாக இவை உள்ளன.
# கருவூர்ப் பசுபதீசுரர் பாமாலை

## எடுத்துக்காட்டு - பாடல்கள்

இந்த நூலில் 30 விருத்தப் பாடல்கள் உள்ளன. அவை எப்படி உள்ளன என்று அறிந்துகொள்தற்காக மூன்று பாடல்கள் எடுத்துக்காட்டுகளாகத் தரப்படுகின்றன.  
காப்புச் செய்யுள்
<poem>
எவன் பிரணவப் பொருள் என மறை இயம்புறும்
எவன் உரு இரு திணைக்கு இறை என இலக்குறும்
எவன் அடியவர் வினை எறி சிவன் அருள் சுதன்
அவன் இரு சரண் தொழுது அடைகுவம் கதியே. </poem>
- இது ஆனைமுகனை இரு திணைக் கடவுள் என்று போற்றுகிறது  
பாடல் 11
<poem>
வஞ்சமே புரியும் கொடு மனத்து எளிய மடந்தையர் மயல் கடல் ஆழ்ந்து
நெஞ்சமே மெலிந்து இங்கு உழிதராது எனை நின் இறைகழற்கு அன்பன் ஆக்கினையே
கஞ்சமேல் அயன் மால் இந்திரன் முதலாம் கடவுளர் கை தொழுது ஏத்தும்
மஞ்சம் மேன்மேல் ஓங்கு அகன் பணைக் கருவூர் ஆனிலைப் பசுபதீசுரனே </poem>  
பாடல் 12
<poem>
தேம் பதுமத்தம் பொகுட்டில் உறையும் திசைமுகப் பிரமனார் வாழ்வும்
பாம்பணைத் துயில் கூர் மாயவன் வாழ்வும் பண்ணவர்க்கு இறையவன் வாழ்வும்
வேம்பென வெறுத்தேன் கனவிலும் வேண்டேன் வேண்டல் தின் அடி பணி ஒன்றே
வாம்பிர நதி மேல் கரை அமல் கருவூர் ஆனிலைப் பசுபதீச்சுரனே </poem>
# 2024 வட இந்தியப் பெருங்கடல் சூறாவளிப் பருவம்

**2024 வட இந்தியப் பெருங்கடல் சூறாவளிப் பருவம்** (*2024 North Indian Ocean cyclone season*) என்பது வட இந்தியப் பெருங்கடலில் தோன்றும் வெப்பமண்டல சூறாவளி]] உருவாக்கத்தின் வருடாந்திர சுழற்சியில் வரவிருக்கும் ஒரு நிகழ்வாகும். இப்பருவத்திற்கு அதிகாரப்பூர்வமான வரம்புகள் எதுவும் இல்லை, ஆனால் சூறாவளிகள் ஏப்ரல் மற்றும் டிசம்பர் மாதங்களுக்கு இடையில் உருவாகின்றன, இவை மே முதல் நவம்பர் வரை உச்சம் பெற்று இருக்கும். இந்த மாதங்கள் வட இந்தியப் பெருங்கடலில் ஒவ்வோர் ஆண்டும் பெரும்பாலான வெப்பமண்டல சூறாவளிகள் உருவாகும் காலத்தை வழக்கமாக வரையறுக்கின்றன.  
வட அரைக்கோளத்தில் உள்ள இந்தியப் பெருங்கடல், ஆப்பிரிக்காவின் கொம்பு, கிழக்கு மற்றும் மலாய் தீபகற்பத்தின் மேற்கு பகுதிகள் மட்டுமே இச்சூறாவளியின் வீச்சின் எல்லைகளாகும். வட இந்தியப் பெருங்கடலில் இரண்டு முக்கிய கடல்கள் உள்ளன&nbsp;- இந்தியத் துணைக் கண்டத்தின் மேற்கே அரபிக் கடல், இது இந்திய வானிலை ஆய்வுத் துறையால் சுருக்கமாக ஏஆர்பி *என* அழைக்கப்படுகிறது; மற்றும் கிழக்கே உள்ள வங்காள விரிகுடா, சுருக்கமாக பிஓபி என அழைக்கப்படுகிறது.  
இந்தப் படுகையில் உள்ள அதிகாரப்பூர்வ பிராந்திய சிறப்பு வானிலை மையம் இந்திய வானிலை ஆய்வுத் துறை ஆகும், அதே நேரத்தில் கூட்டு டைபூன் எச்சரிக்கை மையம் அதிகாரப்பூர்வமற்ற ஆலோசனைகளை வெளியிடுகிறது. சராசரியாக, ஒவ்வொரு பருவத்திலும் இந்தப் படுகையில் மூன்று முதல் நான்கு சூறாவளி புயல்கள் உருவாகின்றன.
# 2024 வட இந்தியப் பெருங்கடல் சூறாவளிப் பருவம்

## புயல் பெயர்கள்

இந்தப் படுகையில், ஒரு வெப்பமண்டல சூறாவளி மணிக்கு 65 கிலோமீட்டர் வேகக் காற்றுடன் (மணிக்கு 40 மைல்) கூடிய சூறாவளி புயல் தீவிரத்தை அடைந்ததாக மதிப்பிடப்படும் போது அதற்கு ஒரு பெயர் ஒதுக்கப்படுகிறது.&nbsp;2020 ஆம் ஆண்டின் நடுப்பகுதியில் புது தில்லியில் உள்ள பிராந்திய சிறப்பு வானிலை மையத்தின் புதிய பட்டியல் மூலம் பெயர்கள் தேர்ந்தெடுக்கப்பட்டன இந்தப் படுகையில் வெப்பமண்டல சூறாவளி பெயர்களுக்கு ஓய்வு அளிக்கப்படுவதில்லை ஏனெனில் பெயர்களின் பட்டியல் ஒரு புதிய பெயர் பட்டியல் வரையப்படுவதற்கு முன்பு அப்பெயரை ஒரு முறை மட்டுமே பயன்படுத்த திட்டமிடப்பட்டுள்ளது. பெயரிடப்பட்ட வெப்பமண்டல சூறாவளி மேற்கு பசிபிக் பகுதியில் இருந்து படுகையில் நகர்ந்தால், அது அதன் அசல் பெயரைத் தக்க வைத்துக் கொள்ளும். வட இந்தியப் பெருங்கடல் புயல் பெயர்கள் பட்டியலில் இருந்து கிடைக்கக்கூடிய அடுத்த எட்டு பெயர்கள் கீழே உள்ளன.
# 2024 வட இந்தியப் பெருங்கடல் சூறாவளிப் பருவம்

## பருவ விளைவுகள்

2024 ஆம் ஆண்டு வட இந்தியப் பெருங்கடல் சூறாவளி பருவத்தின் போது உருவாகும் அனைத்து புயல்களூம் ஓர் அட்டவணையாக உருவாக்கப்பட்டுள்ளது. பருவத்தின் அனைத்து புயல்கள் அவற்றின் பெயர்கள், கால அளவு, இந்திய வானிலை ஆய்வுத்துறை புயல் அளவு, சேதம் மற்றும் இறப்பு மொத்தத்தின் படி உச்ச தீவிரம் ஆகியவை இந்த அட்டவணையில் இடம்பெற்றுள்ளன. சேதம் மற்றும் இறப்பு மொத்தத்தில், அந்த புயல் ஒரு முன்னோடி அலையாக அல்லது வெப்பமண்டல தாழ்வாக இருந்தபோது ஏற்பட்ட சேதங்கள் மற்றும் இறப்புகள் ஆகியவற்றையும் உள்ளடக்கும். சேத விவரங்கள் அனைத்தும் 2024 அமெரிக்க டாலர் அளவில் குறிப்பிடப்படும்.
# கீதாஞ்சலி (நடிகை)

## தனிப்பட்ட வாழ்க்கை

லட்சுமிகாந்த்-பியாரேலால் தயாரிப்பில் உருவான *பரஸ்மணி* (1963) என்ற இந்தித் திரைப்படத்தில் இவர் பணியாற்றினார். இவரது இயற் பெயரான மணி என்பது படத்தின் தலைப்பில் ஏற்கனவே இடம்பெற்றிருந்ததால், படத் தயாரிப்பாளர் இவரது பெயரை கீதாஞ்சலி என்று மாற்றினார்.
# கீதாஞ்சலி (நடிகை)

## திரைப்படவியல்

### தமிழ்

1. *சாரதா* (1962)
1. *தெய்வத்தின் தெய்வம்* (1962)
1. *தாயின் மடியில்* (1964)
1. *மாயாமணி* (1964)
1. *அல்லி* (1964)
1. *பணம் படைத்தவன்* (1965)
1. *வாழ்க்கைப் படகு* (1965)
1. *வீர அபிமன்யு* (1965)
1. *ஆசை முகம்* (1965) as Kamala
1. *அதே கண்கள்* (1967)
1. *நெஞ்சிருக்கும் வரை* (1967)
1. *அன்பளிப்பு* (1969)
1. *என் அண்ணன்* (1970)
1. *அன்னமிட்ட கை* (1972)
1. *கங்கா கௌரி* (1973)
# பிரந்திஜ் சட்டமன்றத் தொகுதி

**பிரந்திஜ் சட்டமன்றத் தொகுதி** (*Prantij Assembly constituency*) (தொகுதி வரிசை எண்:33) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சபர்கந்தா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கஜேந்திரசிங் பர்மர்* ஆவார்.
# பிரந்திஜ் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. பிரந்திஜ் தாலுகா
1. தலோத் தாலுகா - சரண்வந்தா கிராமம் தவிர முழு தாலுகா
# பிரந்திஜ் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2007 | ஜெய் சவுகான் | பாரதிய ஜனதா கட்சி |  |
| 2012 | மகேந்திரசிங் பரையா | இந்திய தேசிய காங்கிரஸ் |  |
| 2017 | கஜேந்திரசிங் பர்மர் | பாரதிய ஜனதா கட்சி |  |
| 2022 | கஜேந்திரசிங் பர்மர் | பாரதிய ஜனதா கட்சி | } |
# பயாத் சட்டமன்றத் தொகுதி

**பயாத் சட்டமன்றத் தொகுதி** (*Bayad Assembly constituency*) (தொகுதி வரிசை எண்:32) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஆரவல்லி மாவட்டத்தில் அமைந்துள்ளது. இத்தொகுதியில் சுயேட்சையாகப் போட்டியிட்டு *பிகுசின்ஜி சதுர்சின்ஜி பர்மர்* என்பவர் சட்டமன்ற உறுப்பினராக உள்ளார்.
# பயாத் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. பயாத் தாலுகா
1. மல்பூர் தாலுகா
# பயாத் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2007 | உதேசின் ஜலா | பாரதிய ஜனதா கட்சி |  |
| 2012 | மகேந்திரசிங் வகேலா | இந்திய தேசிய காங்கிரஸ் |  |
| 2017 | தவல்சிங் ஜாலா |  |  |
| 2019 (இடைத்தேர்தல்) | ஜசுபாய் படேல் |  |  |
| 2022 | தவல்சிங் ஜாலா | சுயேட்சை எம். எல். ஏ. | } |
# மோடசா சட்டமன்றத் தொகுதி

**மோடசா சட்டமன்றத் தொகுதி** (*Modasa Assembly constituency*) (தொகுதி வரிசை எண்:31) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி ஆரவல்லி மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *பிகுசின்ஜி சதுர்சின்ஜி பர்மர்* ஆவார்.
# மோடசா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. மோடசா தாலுகா
1. தன்சுரா தாலுகா
# மோடசா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| 2007 | திலிப்சிஹ்ஜி பர்மர் | பாரதிய ஜனதா கட்சி |  |
| --- | --- | --- | --- |
| 2012 | ராஜேந்திரசிங் தாக்கூர் | இந்திய தேசிய காங்கிரஸ் |  |
| 2017 |  |  |  |
| 2022 | பிகுசின்ஜி சதுர்சின்ஜி பர்மர் | பாரதிய ஜனதா கட்சி | } |